સુરેન્દ્રનગર - વઢવાણ શારદાગીતા વિદ્યાલય તથા સ્પંદન ટ્રસ્ટ દ્વારા આગામી તા.૨૨ જાન્યુઆરી રવિવારના રોજ સ્પંદન-૨૦૧૭ કાર્યક્રમનું આયોજન કરવામાં આવ્યું છે. જેમાં અતિથી વિશેષ તરીકે જાણીતા લેખક અને વક્તા જય વસાવડા બાળ સાહિત્ય અને આધુનિક પરિવર્તન વિષય પર વક્તવ્ય આપશે.તેમજ વેબસાઈટ અને મોબાઈલ એપ્લીકેશનનું વિમોચન પણ કરવામાં આવશે. આ ઉપરાંત વિવિધ શહેરોના સ્પંદન ટ્રસ્ટના સદસ્યો દ્વારા ડાન્સ, ગીત, કાવ્ય પઠન જેવા કાર્યક્રમો પણ યોજાશે.આ કાર્યક્રમને સફળ બનાવવા ટ્રસ્ટના પ્રમુખ ડો.પાર્થ ગોલ, નરેન્દ્રભાઈ પટેલ, પી.ડી.ગોલ, બિન્દીયા પટેલ સહિતના સદસ્યો દ્વારા ભારે જહેમત ઉઠાવવામાં આવી રહી છે.